Pirmsskola 5 gadi

Tēma: Cilvēki, kuri mums palīdz

3. nodarbība - Pateicības izrādīšana

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekštats par to,***

* kuru profesiju pārstāvji sniedz palīdzību cilvēkiem un kā viņi to dara, kādi tikumi viņiem ir vajadzīgi;
* kā izteikt pateicību cilvēkiem, kuri mums palīdz.

***Bērnam sākas veidoties morālais ieradums***

* izrādīt cieņu pret dažādu profesiju pārstāvjiem, kas sniedz palīdzību cilvēkiem;
* būt pateicīgam par palīdzību un izpaust pateicību ar vārdiem un darbiem.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, dzīvība | Mīlestība |
| **Tikumi** | Solidaritāte, laipnība | Pateicīgums |

**Atslēgvārdi:** pateicība, intervija.

**Mācību materiāli:**

* kartītes;
* mākslas materiāli, ar ko izgreznot pateicības kartītes.

**Atslēgas jautājumi:**

1. Kad tu pēdējo reizi teici paldies? Kam tu teici paldies?
2. Kāpēc ir svarīgi pateikties?
3. Kā mēs varam izrādīt cieņu un zinātkāri par cilvēku, kurš pie mums atnācis?
4. Vai mēs varam pateikties savai ģimenei un paši sev?
5. Kā, tavuprāt, kāds jūtas, saņemot pateicības kartīti? Kā tu juties, kad tu gatavo pateicības kartīti?
6. Kam vēl tu šonedēļ varētu pateikties?

Bērna un skolotāja darbības plānotā rezultāta sasniegšanai

Ierosme. Pateicība

Kad tu pēdējo reizi teici paldies? Kam tu teici paldies? Kāpēc ir svarīgi pateikties?

1. aktivitāte. Intervija

Uzaiciniet uz mācību iestādi kādu no “cilvēkiem, kuri mums palīdz”, lai viņš varētu par sevi pastāstīt un atbildēt uz bērnu jautājumiem! Atgādiniet bērniem, ka viņiem būs nepieciešams izmantot zinātkāri un cieņu pret šo cilvēku, klausoties viņa stāstītajā un uzdodot jautājumus! Ja nav iespējams noorganizēt interviju, šeit ir daži video (angļu valodā), kuros bērni intervē cilvēkus, kas mums palīdz, piemēram: <https://www.youtube.com/watch?v=XamC1CkHbZg>*.* Jums jāpaskaidro atšķirības starp dažādām valstīm, piemēram, Amerikā izmanto tālruni 999, bet Latvijā- 112.

Vēl varat demonstrēt SPKC veidoto animācijas filmiņu “Paliec mājās Supervaroņi”, kurā tiek skaidrota situācija valstī un pasaulē par Covid19 izplatību, kā arī tiek minēti to profesiju pārstāvji (“supervaroņi)”, kuri palīdz šīs situācijas risināšanā. Video tiek akcentēta arī bērnu loma un atbildība, lai kļūtu par “supervaroni”. Pēc video noskatīšanās varat runāt par “superspējām”, kuras piemīt dažādu profesiju pārstāvjiem!

Video pieejams : <https://www.youtube.com/watch?v=WbbmSteOQT0> *.*

Kolēģu komentāri:

“Bērniem patika filmiņa par Covid 19, bet pie šā brīža epidemioloģiskā stāvokļa valstī īsti neiederējās ''paliec mājās'', jo visi atrodas bērnudārzā.”

2. aktivitāte. Pateicības kartītes

Bērniem jāizveido pateicības kartītes, lai pateiktos cilvēkiem, kuri mums palīdz. Jūs varat veidot kopīgu pateicības karti, kurā katrs bērns uzraksta nelielu vēstījumu un uzzīmē zīmējumu vai izveidot atsevišķu kartīšu kolekciju.

Ja esat kādu uzaicinājuši uz interviju, veidojiet kartītes šim cilvēkam! Ja ne, veidojiet kartītes tuvākajai ugunsdzēsēju stacijai, policijas iecirknim, ģimenes ārstu praksei!

Kopīgā noslēguma apspriede: refleksija

* Kā, tavuprāt, (ievietojiet kartītes saņēmēju) jutīsies, saņemot pateicības kartīti?
* Kā tu juties, gatavojot pateicības kartīti?
* Kam vēl tu šonedēļ varētu pateikties?
* Vai esi teicis paldies savai ģimenei un pats sev?

Kolēģu komentāri:

“Šī nodarbība bija interesanta un mīļuma pilna. Bērni ar lielu interesi un aizrautību zīmēja apsveikumus ar pateicības vārdiem. Šos apsveikumus nodosim attiecīgajiem profesijas pārstāvjiem.”

“Bērni bija ieinteresēti un aktīvi, pateicības kartīšu veidošana sagādāja gandarījumu.”

“Nebija ienācis prātā, ka pateicību bērni izsaka apkopējām, virtuves darbiniecēm. Pie mums tas notiek tikai beidzot bērnudārzu.”

“Iesaku arī turpmāk padomāt par pateicības izrādīšanu, kaut vai pasakot - paldies!”

**Papildmateriāli:**

Informatīvais materiāls vecākiem bērnu pilsoniskajā un patriotiskajā audzināšanā. Materiālu apkopoja Daugavpils pilsētas 1.pirmsskolas izglītības iestādes vadītājas vietniece Kristīna Ivancova [https://www.izglitiba.daugavpils.lv/Media/Default/file/=2012/BIC/180207\_Inform\_materials\_I\_love.pdf](https://www.izglitiba.daugavpils.lv/Media/Default/file/%3D2012/BIC/180207_Inform_materials_I_love.pdf)

* Starptautiskā “PALDIES” diena (3.lpp.).